A zöldhályog az a fajta szembetegség, amely kezelés nélkül idővel vakságot okozhat. Enyhébb esetben a látótér beszűkülésével, a látás súlyos romlásával jár. Néhány évtizeddel ezelőtt, ha a diagnosztizálás időben meg is történt, akkor sem volt érdemben befolyásolható a betegség lefolyása. Ma azonban, ha korán diagnosztizálják a betegséget a további látáskárosodás szemcseppekkel, lézeres kezeléssel vagy műtéttel megakadályozható. Ehhez elengedhetetlen a glaukóma szűrése, 40 éves kor felett mindenkinél javasolt évente.